Esti día dióme por buscar ún d’esos cantares que te ponen tienra l’adolescencia. Y atopélu, cómo non. Hai un cientu de versiones perhí, la última fecha en comuña por Amaia Montero (ex-oreya) y Mikel Erentxun pa celebrar el venti aniversariu d’Euskadi Gaztea. De fechu, Lau Teilatu ye la pieza más reconocible d’Itoiz, que pa quien nun lo sepa foi el grupu que nos setenta amosó que l’euskera yera tolo afayadizo que se quixera pa facer pop. Vos dexo la lletra.
#000001
N’importe Qui ye’l nomatu de Remi Gaillard, un actor francés especializáu en camares ocultes y en colase en eventos deportivos... nun dexeis de visitar la web.
#000002
Güei la TPA va emitir el documental AsturianUS, sobre los asturianos emigraos a West Virginia a entamos del sieglu pasáu. Buscando pel youtube dalgo del docu atopé esti reportaxe emitíu pola televisión pública de WV so’l rodaxe.
#000003
Y equí una entrevista col direutor, Luis Argeo, enantes de la estrena del docu na mesma canal.
#000005
Supongo que dalgunos lleísteis estos díes na prensa que esti mes va haber n’Avilés un ablucante alcuentru de responsables de dellos importantes centros culturales del mundu. Denomínenlo la cumbre del G-8 de los centros culturales (el Pompidou, la ópera de Sydney, el Lincoln Center de Nueva York...), y ta montada pa da-y dalgo de puxu al centru cultural que, diseñáu por Oscar Niemeyer, van construir n’Avilés.
#000006
Pues bien... el diariu El País dio anuncia d’esti alcuentru esti día, y llamóme l’atención esti parrafin: “Estos auténticos popes de la acción cultural se reunirán en Avilés con el ministro de Cultura español, César Antonio Molina, y con el presidente del Principado de Asturias, Vicente Álvarez Areces. Amenizados por los villancicos flamencos de Enrique Morente, que les dedicará una velada exclusiva como colofón del encuentro...”.
#000007
Sigui lleendo Asturian tipical tablao
#000008